OpenLLM-France/wikimedia huggingface dataset:
# Amoniotèlic

Són aquells organismes que eliminen l'amoníac produït com a resultat del catabolisme de les proteïnes, especialment en les cèl·lules del fetge a través del procés de desaminació oxidativa, directament a través de l'orina. L'amoníac és altament tòxic i ha de ser metabolitzat o excretat del cos tan aviat com sigui possible. L'amoníac també és altament soluble en aigua però es necessiten grans quantitats d'aquesta per dissoldre'l. Un gram d'amoníac requereix entre 300 i 500 ml d'aigua. Això no és un problema pels animals que viuen en medis aquàtics pel que aquest sistema és molt freqüent entre peixos d'aigua dolça.

## Referències

* ↑ «Ammonia, urea, and H$^+$ distribution and the evolution of ureotelism in amphibians». Journal of Experimental Biology, 144, 1989, pàg. 215-233.
* ↑ S. Sreekumar. Basic Physiology. PHI Learning Pvt. Ltd., 2010, p. 180–181. ISBN 9788120341074.
# Amoniomagnesiovoltaïta

L'amoniomagnesiovoltaïta és un mineral de la classe dels sulfats, que pertany al grup de la voltaïta. El nom de l'espècie arrel, la voltaïta, porta el nom del Comte Alessandro Giuseppe Antonio Anastasio Volta (1745-1827), físic italià i pioner de l'electricitat. El prefix "Amoniomagnesio" al·ludeix als components d'amoni i magnesi en substitució del potassi i el ferro ferrós de la voltaïta.

## Característiques

L'amoniomagnesiovoltaïta és un sulfat de fórmula química (NH₄)₂Mg₅Fe3+ 3Al(SO₄)₁₂·18H₂O. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema isomètric. És l'anàleg d'amoni i magnesi de la voltaïta.
Segons la classificació de Nickel-Strunz, l'amoniomagnesiovoltaïta pertany a «07.C - Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), alum-(Na), tschermigita, lanmuchangita, voltaïta, zincovoltaïta, pertlikita, kröhnkita, ferrinatrita, goldichita, löweïta, blödita, nickelblödita, changoïta, zincblödita, leonita, mereiterita, boussingaultita, cianocroïta, mohrita, nickelboussingaultita, picromerita, polihalita, leightonita, amarillita, konyaïta i wattevil·lita.

## Formació i jaciments

Va ser descoberta a Pécs-Vasas, a Pécs, als monts Mecsek (Baranya, Hongria). També ha estat descrita a la mina Anna, a Aquisgrà (Rin del Nord-Westfàlia, Alemanya), i a Huron (Ohio, Estats Units).

## Referències

* ↑ «Ammoniomagnesiovoltaite» (en anglès). Mindat. [Consulta: 9 juliol 2016].
# Anaxandra (desambiguació)

«Anaxandra» té aquests significats:
* Antiga grecia:
** Anaxandra és la mare del rei d'Esparta Agis I
** Anaxandra: fou un pintora grega.
* Astronomia: Anaxandra és el nom d'un cràter del planeta Venus.
# Allotoca regalis

Allotoca regalis és una espècie de peix de la família dels goodèids i de l'ordre dels ciprinodontiformes.

## Referències

* ↑ Hubbs C. L. & Turner C. L., 1939. Studies of the fishes of the order Cyprinodontes. XVI. A revision of the Goodeidae. Misc. Publ. Mus. Zool. Univ. Mich. Núm. 42. 1-80. Pls. 1-5.
* ↑ BioLib (anglès)
* ↑ Álvarez, J., 1959. Contribución al conocimiento del género Neoophorus (Pisces, Goodeidae). Ciencia (Ciutat de Mèxic) v. 19 (núms. 1-3): 13-22.

## Bibliografia

* Meyer, M. K., A. C. Radda i O. D. Domínguez, 2001: Notes on the genera Neoophorus (Hubbs & Turner, 1937) and Allotoca (Hubbs & Turner, 1937), with a description of a new species of Allotoca from Laguna de Zacapu, Michoacán, Mexico

## Enllaços externs

* AQUATAB
# Amfòter (heroi)

D'acord amb la mitologia grega, Amfòter (en grec antic Ἀμφότερος) va ser un heroi, fill d'Alcmeó i de la nimfa Cal·lírroe.
Va fer costat al seu germà Acarnà en la venjança del seu pare, que havia mort a mans del rei Fegeu. La seva mare, Cal·lírroe, havia demanat a Zeus, que fes créixer ràpidament els seus dos fills encara nens perquè poguessin venjar el seu pare, i el déu li ho va concedir.

## Referències

* ↑ «A Dictionary of Greek and Roman biography and mythology, Age'nor». [Consulta: 21 juny 2021].
* ↑ Parramon i Blasco, Jordi. Diccionari de la mitologia grega i romana. barcelona: Edicions 62, 1997, p. 18. ISBN 8429741461.
# Amgaïta

L'amgaïta és un mineral de la classe dels sulfats. Rep el nom del riu Amga, la conca del qual acull la localitat tipus: el jaciment de Khokhoyskoe (Rússia).

## Característiques

L'amgaïta és un tel·lurat de fórmula química Tl$^{+3}$₂Te$^{6+}$O₆. Va ser aprovada com a espècie vàlida per l'Associació Mineralògica Internacional l'any 2022, sent publicada l'any 2022. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5773/1.

## Formació i jaciments

Va ser descoberta en una regió aigües amunt del Khokhoy Creek, al districte d'Aldansky (Sakhà, Rússia). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Amgaite» (en anglès). Mindat. [Consulta: 10 juny 2022].
* ↑ Kasatkin, Anatoly V.; Anisimova, Galina S.; Nestola, Fabrizio; Plášil, Jakub; Sejkora, Jiří; Škoda, Radek; Sokolov, Evgeniy P.; Kondratieva, Larisa A.; Kardashevskaia, Veronika N. «Amgaite, Tl3+2Te6+O6, a New Mineral from the Khokhoyskoe Gold Deposit, Eastern Siberia, Russia». Minerals, 12, 9, 01-09-2022, pàg. 1064. DOI: https://doi.org/10.3390/min12091064 [Consulta: 19 octubre 2022].
# Anderson Hernanes de Carvalho Andrade Lima

Anderson Hernanes de Carvalho Andrade Lima, conegut com a Hernanes (29 de maig del 1985, Recife, Brasil), és un jugador brasiler de futbol que juga de centrecampista ofensiu. Actualment, milita al São Paulo del Brasil. L'estiu del 2008 va ser seguit pels grans clubs d'Europa (FC Barcelona, AC Milan i Inter de Milà) de cara a incorporar-lo als seus planters la propera temporada.
El 7 de maig de 2014 el seleccionador brasiler Luiz Felipe Scolari el va incloure a la llista final de 23 jugadors que representaran el Brasil a la Copa del Món de Futbol de 2014.

## Campionats

* Lliga brasilera: 2007

## Premis personals

* Pilota de Plata brasilera: 2007

## Referències

* ↑ «Hernanes - Profile». Confederations Cup Brazil 2013. FIFA.com. Arxivat de l'original el 9 de novembre 2013. [Consulta: 21 gener 2014].
* ↑ «SUÍÇA x BRASIL - 14.08.13 - Basel-Suíça - CBF». Brazilian Football Confederation. Arxivat de l'original el 28 de febrer 2014. [Consulta: 5 febrer 2014].
* ↑ Agencia EFE. «Kaká y Ronaldinho, fuera de la lista mundialista». FIFA, 07-05-2014. Arxivat de l'original el 2014-05-08. [Consulta: 6 juny 2014]. (castellà)
* ↑ «World Cup 2014: Kaka and Robinho omitted from Brazil squad». BBC Sport, 07-05-2014. [Consulta: 7 maig 2014].

## Enllaços externs

* CBF Arxivat 2008-06-12 a Wayback Machine. (portuguès)
* sambafoot Arxivat 2008-06-12 a Wayback Machine. (anglès)
* globoesporte.globo.com (portuguès)
* saopaulofc.net Arxivat 2017-02-27 a Wayback Machine. (portuguès)
# Anderson Mill

Anderson Mill és una concentració de població designada pel cens dels Estats Units a l'estat de Texas. Segons el cens del 2000 tenia 8.953 habitants.

## Demografia

Segons el cens del 2000, Anderson Mill tenia 8.953 habitants, 3.310 habitatges, i 2.429 famílies. La densitat de població era de 2.451,6 habitants per km².
Dels 3.310 habitatges en un 40,8% hi vivien nens de menys de 18 anys, en un 54,9% hi vivien parelles casades, en un 14,3% dones solteres, i en un 26,6% no eren unitats familiars. En el 18,7% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,6% tenia menys de 18 anys, un 10,4% entre 18 i 24, un 33,1% entre 25 i 44, un 22,8% de 45 a 60 i un 6,1% 65 anys o més.
L'edat mediana era de 33 anys. Per cada 100 dones de 18 o més anys hi havia 92,5 homes.
La renda mediana per habitatge era de 55.314 $ i la renda mediana per família de 59.821 $. Els homes tenien una renda mediana de 41.125 $ mentre que les dones 31.028 $. La renda per capita de la població era de 24.191 $. Aproximadament el 3,8% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anderson Mill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Anderson Mill». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Anderson Luís de Abreu Oliveira

Anderson Luís d'Abreu Oliveira (nascut a Porto Alegre, Brasil, el 13 d'abril del 1988), més conegut simplement com a Anderson, és un futbolista professional brasiler que actualment juga de migcampista ofensiu al Manchester United FC de la Premier League anglesa. Anderson, també juga per la selecció del Brasil des del 2007.
El 2008 va ser guardonat amb el Premi Golden Boy, que és atorgat al millor futbolista mundial menor de 21 anys.

## Referències

* ↑ «Los cracks y pufos que ganaron el Golden Boy» (en castellà). Marca, 24-10-2016. [Consulta: 25 octubre 2016].

## Enllaços externs

* Perfil d'Anderson a ManUtd.com (anglès)
* Anderson a FootballDatabase (anglès)
# Andy De Smet

Andy De Smet (Zottegem, 4 de març de 1970) va ser un ciclista belga, professional del 1995 al 2005. Els seus èxits més importants foren les victòries a la Fletxa flamenca i al Tour de Drenthe.

## Palmarès

* 1993
** 1r a la Fletxa flamenca
* 1995
** 1r a la Zellik-Galmaarden
* 1996
** 1r a la Stadsprijs Geraardsbergen
* 1998
** Vencedor de 2 etapes a la Herald Sun Tour
* 1999
** 1r a l'Omloop van de Gouden Garnaal
* 2000
** 1r al Tour de Drenthe
** 1r a la Ster der Beloften
* 2001
** Vencedor d'una etapa a la Volta a Rodes

## Enllaços externs

* Fitxa a sitiodeciclismo.net
* Fitxa a sitiodeciclismo.net
* Fitxa a museociclismo.it
# Andy Gibb

Andrew Roy Gibb (Manchester, 5 de març del 1958 - Oxford, 10 de març del 1988) va ser cantant i compositor de música pop. Andy era germà de Barry, Robin i Maurice, els components dels Bee Gees, un dels millors i més coneguts grups de la història. A causa de les drogues que havia pres en alguns moments de la seva vida, Andy tenia una salut delicada i va morir de miocarditis.

## Discografia

* Flowing Rivers, 1977, amb I Just Want to Be Your Everything, número 1 als EUA.
* Shadow Dancing, 1978, amb Love Is Thicker Than Water i Shadow Dancing, totes dues també número 1 als EUA.
* After Dark, 1979, amb l'èxit internacional Desire.

## Guardons
### Nominacions

* 1978: Grammy al millor nou artista

## Enllaços externs

* Pàgina oficial d'Andy Gibb Arxivat 2007-02-12 a Wayback Machine. (anglès)
* El millor lloc sobre les cançons dels germans Gibb (anglès)

## Referències

* ↑ Meyer, David N. The Bee Gees: The Biography (en anglès). Da Capo Press, 9 juliol de 2013. ISBN 978-0306820250.
* ↑ Erlewine, Stephen. «Andy Gibb Biography» (en anglès). AllMusic.
# Antoni Pallarés Sánchez

Antoni Pallarés Sánchez és un advocat i polític català. Llicenciat en dret, el desembre de 1977 fou nomenat delegat del Ministeri de Treball d'Espanya a la província de Lleida, càrrec que va ocupar fins a octubre de 1979. Aleshores fou nomenat delegat a Barcelona del Departament de Treball de la Generalitat de Catalunya. Després de les eleccions generals espanyoles de 1982 fou nomenat governador civil de la província de Lleida. Va deixar el càrrec el novembre de 1986 quan fou nomenat Delegat del govern a Cantàbria, càrrec que va ocupar fins a juny de 1995. Poc després fou nomenat Subdirector general de relacions laborals del Departament de Treball de la Generalitat de Catalunya. El 2001 fou nomenat director del Servei de Prevenció i Extinció d'Incendi i Salvament (SPEIS) de l'ajuntament de Barcelona. Actualment és responsable de la Comissió de Catalunya de Seguiment d'Eleccions Sindicals.

## Referències

* ↑ Nombramientos del Consejo, ABC, 2 de desembre de 1977
* ↑ Real Decreto 2496/1979, de 26 de octubre, por el que se dispone el cese de don Antonio Pallarés Sánchez en el cargo de Delegado de Trabajo de Lérida.
* ↑ Los primeros pasos de los nuevos cargos, El País, 28 de desembre de 1982
* ↑ Nombramientos, ABC, 22 de novembre de 1986
* ↑ Real Decreto 975/1995, de 16 de junio, por el que se dispone el cese de don Antonio Pallares Sánchez como Delegado del Gobierno en la Comunidad Autónoma de Cantabria y Gobernador Civil de la provincia de Cantabria.
* ↑ Bombers de Barcelona, p. 172
* ↑ Comissió de Catalunya de Seguiment d'Eleccions Sindicals al web de la Generalitat de Catalunya
# Aquilegia yabeana

Aquilegia yabeana és una espècie de planta fanerògama que pertany a la família de les ranunculàcies.

## Morfologia

Aquilegia yabeana té les seves tiges de 40 a 60 cm d'alçada, escassament pubescents o glandulars, peludes i apicalment ramificades. Té diverses fulles basals, 1 o 2 ternades, el pecíol fa entre 8 a 25 cm; el limbe de les fulles del seu revers són escassament pubescents, el seu anvers són glabres; els folíols laterals obliquament obovats, bilobulats desiguals: el folíol central de forma rombe-obovat a molt rombe, entre 2,5 a 5 (- 8,5) × 2,5-4 (- 5) cm, trilobulats i dentats. Té diverses fulles a la tija, peciolades llargues, dues ternades més baixes a la tija, ternades apicalment. Fan inflorescències cimoses amb poques flors; té 3 bràctees lobulades o dividides, per poc oblongues. Les flors fan uns 4 cm de diàmetre, densament pubescents i glandulars. El seu pedicel fa entre 1 a 6 cm. Els seus sèpals són de color porpra. estretament ovats, (1.6 -) 2--2,6 × 0,7 a -1 cm. Les pètals són de color porpra, suberectes, àmpliament oblongs, de 1,2 a 1,5 cm, l'àpex és arrodonit i truncat; l'esperó de la flor fa entre 1,7 a 2 cm, poc pubescent, incurvat apicalment en forma de ganxo. Els estams fan fins a 1,2 cm i les anteres són oblongues. Els estaminodis fan uns 5,5 mm. Té cinc pistils, densament peluts i glandulars. Els fol·licles (1,2 -) 1,5-2,2 cm, estriats de forma marcada; els estils són persistents de 5 a 7 mm. Les seves llavors fan al voltant d'uns 2 mm. La seva floració es produeix entre maig i juny.

## Distribució i hàbitat

La distribució natural d'Aquilegia yabeana es troba a les províncies xineses de Hebei, Henan, Hubei, la part occidental de Liaoning, Mongòlia Interior, al sud de Shaanxi i Shanxi, i creix en marges dels boscos i en vessants coberts d'herba.

## Taxonomia

Aquilegia yabeana va ser descrita per Masao Kitagawa i publicat a Report of the First Scientific Expedition to Manchoukou 4(4): 81, pl. 1, a l'any 1936.

### Etimologia

Aquilegia: nom genèric que deriva del llatí aquila = "àguila", en referència a la forma dels pètals de la qual se'n diu que és com l'urpa d'una àguila.
yabeana: epítet

### Sinonímia

* Aquilegia oxysepala var. yabeana (Kitag.) Munz
* Aquilegia yabeana fo. luteola S.H. Li & Y.H. Huang

## Referències

* 1 2 «Aquilegia yabeana» (en anglès). Flora of China. [Consulta: 19 maig 2020].
* ↑ «Aquilegia yabeana» (en anglès). Tropicos.org. Missouri Botanical Garden. [Consulta: 19 maig 2020].
* ↑ «Aquilegia yabeana» (en anglès). Ipni.org. International Plant Name Index. [Consulta: 19 maig 2020].
* ↑ A Epítets Botànics

## Enllaços externs

* Wu, Zhengyi; Raven, Peter H.; Hong, Deyuan. Science Press i Missouri Botanical Garden Press. Flora of China, Illustrations Volume 6, Caryophyllaceae through Lardizabalaceae (en anglès). 1a, 1 de juny de 2003, p. 280. ISBN 9781930723252 [Consulta: 19 maig 2020].
# Anna I de Cabrera

Anna I de Cabrera (Modica, 1459 - 1526) fou una dama catalana, vescomtessa de Cabrera i de Bas i comtessa de Mòdica i d'Osona.

## Vida

Anna era membre del llinatge dels Cabrera, filla de Joan I de Cabrera i Joana de Carmain, i germana de Joan II de Cabrera. En morir de petit aquest darrer, el 1477, Anna passà a ésser la successora en els títols, amb només 18 anys. Això la va fer atreure molts pretendents, interessats en la magnitud de les seves possessions. El rei Ferran el Catòlic va fer valer la candidatura del seu cosí germà Fadrique Enríquez de Velasco, futur almirall de Castella i duc de Medina de Rioseco, i es va celebrar el matrimoni a Mòdica el 1480.
La vinculació amb la casa reial va afavorir la restauració del patrimoni dels Cabrera, que havia quedat esquinçat a conseqüència de la guerra civil catalana.
El matrimoni no pogué tenir descendència i, el 1515, Anna establí, per suggeriment del rei Ferran, que el seu successor fos Luis Enríquez de Melgar, nebot del seu marit, casat amb Anna II de Cabrera i de Montcada, neboda al seu torn de la mateixa comtessa. A partir d'aquí, el cognom dels Enríquez es convertirà en Enríquez de Cabrera.

## Bibliografia

* Santiago Sobrequés. Els Barons de Catalunya. Ed. Vicens Vives, Barcelona. ISBN 84-316-1806-X
# Anselmo Bergez Dufoo

Anselmo Bergez Dufoo fou un polític alacantí del segle xix, germà del també polític Cipriano Bergez Dufoo. Era un destacat hisendat i propietari de terres, així com militant del Partit Progressista que fou secretari de la Junta d'Agricultura d'Alacant de 1853 a 1859. En 1858 fou tinent d'alcalde d'Alacant en 1858 i alcalde de 1858 a 1864. també fou president del Casino d'Alacant el 1862.
En produir-se la revolució de 1868 fou nomenat president de la Diputació d'Alacant, encara que va dimitir en 1869. Va ser diputat de la Diputació d'Alacant pel districte de Xixona en 1874, 1875 i 1877. També fou un dels fundadors de la Caixa d'Estalvis d'Alacant.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.73. ISBN 9788495484802.
# Aristòfanes de Bizanci

Aristòfanes de Bizanci (en llatí Aristophanes, en grec antic Άριστοφάνης) fou un escriptor grec, fill d'Apel·les. Va viure a Alexandria vers el 264 aC durant els regnat de Ptolemeu II Filadelf (284 aC-246 aC) i Ptolemeu III Evergetes I (246 aC-222 aC) i va tenir la direcció de la Biblioteca d'Alexandria.
Va ser deixeble d'Eufrònides de Corint, Zenòdot d'Efes i Erastòtenes i mestre del cèlebre Aristarc de Samotràcia. Va fundar una escola a la ciutat i va fer una gran feina pel coneixement de la llengua i la literatura grega. Fou l'introductor dels accents a la llengua grega. Va escriure obres sobre Homer, Plató i Aristòtil. Dels seus escrits només es conserven alguns fragments.

## Referències

* ↑ «Aristòfanes de Bizanci». Gran Enciclopèdia Catalana. Barcelona: Grup Enciclopèdia Catalana.
* ↑ (Euphronides, Εὐφρονίδης) fou un escriptor grec natural de Corint, que és esmentat entre els mestres d'Aristòfanes de Bizanci. Se l'esmenta a Suides (Suidas. s. v. Ἀριστοφάνης.)
# Arizona City

Arizona City (o'odham Al Ṣon) és una concentració de població designada pel cens del Comtat de Pinal a l'estat d'Arizona als Estats Units d'Amèrica.

## Demografia

Segons el cens del 2000 Arizona City tenia 4.385 habitants., 1.770 habitatges, i 1.369 famílies La densitat de població era de 277,6 habitants/km².
Dels 1.770 habitatges en un 27,7% hi vivien nens de menys de 18 anys, en un 64,9% hi vivien parelles casades, en un 8% dones solteres, i en un 22,6% no eren unitats familiars. En el 17,9% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,76.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 24,9% entre 25 i 44, un 23,4% de 45 a 60 i un 22,1% 65 anys o més.
L'edat mediana era de 41 anys. Per cada 100 dones de 18 o més anys hi havia 97,3 homes.
La renda mediana per habitatge era de 37.432 $ i la renda mediana per família de 41.500 $. Els homes tenien una renda mediana de 33.611 $ mentre que les dones 25.614 $. La renda per capita de la població era de 19.037 $. Aproximadament el 5,3% de les famílies i el 6,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arizona City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Arizona City». American Fact Finder. Oficina del Cens dels Estats Units, 12-01-2010.
# Aram (fill d'Hesron)

Aram o Ram - en hebreu רם Rām - és una figura a la Bíblia hebraica hebreu: רם‎. Era fill d'Hesron i avantpassat del Rei David. El seu arbre genealògic i els seus descendents consten a enregistrats a 1 Chr 2:9 i a Ruth 4:19. Al Nou Testament el seu nom apareix com "Aram" (Ἀράμ) i "Arni" (Ἀρνὶ).

## Referències

* ↑ 1 Chr 2:9 (anglès)
* ↑ Ruth 4:19 (anglès)
# Araliàcies

Les araliàcies (Araliaceae) són una família de plantes amb flors.
El gènere tipus és Aralia. Les plantes més conegudes d'aquesta família són l'heura i el ginseng. Les araliàcies inclouen 254 espècies d'arbres, arbusts, lianes i plantes herbàcies perennes. S'agrupen en dues subfamílies. Les espècies normalment desenvolupen fulles compostes pinnades o palmades i també acostumen a tenir flors menudes produïdes en grans panícules.
Als Països Catalans n'hi ha una sola espècie autòctona, l'heura (Hedera helix), si bé també se n'hi troben d'altres espècies cultivades com a ornamentals, entre elles l'Hedera colchica, la fàtsia (Fatsia japonica) i les xefleres (Schefflera actinophylla i Schefflera arboricola).

## Taxonomia

Aquesta família conté 44 gèneres acceptats:
| Anakasia Philipson Aralia L. Astropanax Seem. Astrotricha DC. Brassaiopsis Decne. & Planch. Cephalaralia Harms Cheirodendron Nutt. ex Seem. Chengiopanax C.B.Shang & J.Y.Huang Crepinella Marchal Cussonia Thunb. Dendropanax Decne. & Planch. Didymopanax Decne. & Planch. Eleutherococcus Maxim. Fatsia Decne. & Planch. Gamblea C.B.Clarke | Harmsiopanax Warb. Hedera L. Heptapleurum Gaertn. Heteropanax Seem. Hydrocotyle Tourn. ex L. Kalopanax Miq. Macropanax Miq. Merrilliopanax H.L.Li Meryta J.R.Forst. & G.Forst. Metapanax J.Wen & Frodin Motherwellia F.Muell. Neocussonia Hutch. Neopanax Allan Oplopanax (Torr. & A.Gray) Miq. Oreopanax Decne. & Planch. | Osmoxylon Miq. Panax L. Plerandra A.Gray Polyscias J.R.Forst. & G.Forst. Pseudopanax K.Koch Raukaua Seem. Schefflera J.R.Forst. & G.Forst. Sciodaphyllum P.Browne Seemannaralia R.Vig. Sinopanax H.L.Li Tetrapanax (K.Koch) K.Koch Trachymene Rudge Trevesia Vis. Woodburnia Prain |

## Referències

* 1 2 «Araliaceae» (en anglès). Royal Botanic Gardens. Kew. [Consulta: 7 maig 2022].
* 1 2 3 de Bolòs, Oriol [et al.].. Flora manual dels Països Catalans. 2a edició. Barcelona: Pòrtic, 1993. ISBN 84-7306-400-3.
* 1 2 3 «Araliaceae». Herbari virtual del Mediterrani Occidental. Universitat de les Illes Balears.

## Bibliografia

* Chandler, G.T. and G. M. Plunkett. Evolution in Apiales: nuclear and chloroplast markers together in (almost) perfect harmony. Botanical Journal of the Linnean Society 2004. 144: 123-147 (resum Arxivat 2018-12-15 a Wayback Machine.).
* Frodin, D. G. and R. Govaerts. 2004. World Checklist and Bibliography of Araliaceae. Kew Publishing.
* Plunkett, G.M., Soltis, D.E. i Soltis, P.S. Clarification of the relationship between Apiaceae and Araliaceae based on MATK and RBCL sequence data Arxivat 2008-07-06 a Wayback Machine.. American Journal of Botany 1997. 84: 565-580 PDF

## Vegeu també

* Cussonia spicata

## Enllaços externs

* Araliaceae Resource Center